[{"text_idx": "#000006", "text": "Vaataja istub aga rahulikult, sest see on ju ikkagi teater \u2013 ku\u0308llap on selliseid stseene vaikides pealt kuuldud ka kodus, kus sein ko\u0303rvaltoa vo\u0303i -korteri vahel on kui mittesekkumise indulgents."}, {"text_idx": "#000007", "text": "Ivan Vo\u0303ro\u0303pajevi kirjutatud ja Hendrik Toompere jr lavastatud \"Pa\u0308ikesetriip\" pole ku\u0308ll lavastus la\u0308hisuhteva\u0308givallast, aga et u\u0308kski kunstiteos ei saa kunagi olla pime u\u0308mbritseva suhtes \u2013 pidu ja peks ka\u0308ivad Eestis ka\u0308sika\u0308es, teab politsei \u2013, mo\u0303jub materjalivalik siiski poliitilisena. Oli see siis nii mo\u0303eldud vo\u0303i mitte."}, {"text_idx": "#000008", "text": "\"Pa\u0308ikesetriip\" tekitab segadust nii na\u0308idendi kui ka lavastusena. See pole Vo\u0303ro\u0303pajevi tugevaim tekst, sest poeetika struktuur (nt roppuste ja hellitusnimede varieerumine) ja\u0308a\u0308b hajali. Ku\u0308ll aga to\u0303useb kujundina esile tegevusaeg \u2013 kell viis hommikul \u2013, mis mehe ja naise o\u0308ise arveteklaarimise jooksul ei muutu. Seega on \"Pa\u0308ikesetriip\" na\u0308idend ummikseisust, u\u0308he armastus- ja abieluloo limbo. Vo\u0303ro\u0303pajev on teksti kirjutanud ts\u030cehhovlikuks naer-la\u0308bi-pisarate-komo\u0308o\u0308diaks, kasutades naeruva\u0308a\u0308rsust Trooja hobusena, millega olukorra a\u0308ng ja igapa\u0308evasus vastuvo\u0303ttu smugeldada. See on teater kui (ko\u0303ver)peegel, mille pilt on just ta\u0308nu tema ko\u0303verusele a\u0308a\u0308rmiselt selge ja paljastav. Toompere jr lavastus on aga to\u0303simeelsem, otseu\u0308tlevam ja teatraalsem."}, {"text_idx": "#000009", "text": "Maalisaal on ma\u0308ngupaigana veider vaheala: ta\u0308navale avanev aken, mis innukalt ka ma\u0308ngu kistakse, ja parkettpo\u0303rand kuuluvad justkui pa\u0308ris eluruumi, aga mustaks vo\u0303o\u0303batud seinad ja lagi ro\u0303hutavad teatri konteksti. Kuna kujundus on minimalistlik (laud kahe tooliga, toanurgas vinu\u0308u\u0308lima\u0308ngija ja plaadikast, karniisil kell), mo\u0303jutab maalisaali vahealasus vastuvo\u0303ttu olulisel ma\u0308a\u0308ral, andes vaatajale vo\u0303imaluse valida, kas ta laseb end juhtida pigem selle ruumi pa\u0308riselulisel vo\u0303i teatraalsel poolel. Esimesel juhul on oht, et tekib vastuolu na\u0308itlejama\u0308ngu vastuvo\u0303tmisel, teisel puhul va\u0308heneb suuresti lavastuse sotsiaalpoliitiline mo\u0303o\u0303de. Eelnev pole hinnang Harriet Toompere ja Nikolai Bentsleri na\u0308itlejato\u0308o\u0308le, vaid lavastaja valikute peegeldus."}, {"text_idx": "#000010", "text": "Na\u0308itlejapartnerluse mo\u0303ttes on \"Pa\u0308ikesetriip\" paeluv vaatamine. Seda enam et na\u0308idendi alguspunkt \u2013 kell viis hommikul \u2013 on tegelastele u\u0308ks muudest eristamatu vahehetk, sest tu\u0308li on alanud juba seitse tundi tagasi. Tu\u0308li roiutavast esimesest (ja ehk ka teisest, kolmandast) vaatusest, mida publik pole na\u0308inud, annab kohe aimu see, kuidas Harriet Toompere istub juba vaatajate sisenedes u\u0308ksinda laua taga \u2013 veidi ku\u0308u\u0308rus, pilk suunatud kuhugi eemale ja seela\u0308bi iseenda va\u0308simusse. See on intensiivne puhkepaus, mida igatsenuks ka edaspidi rohkem na\u0308ha, sest kuigi nii Toompere kui ka Bentsler ma\u0308ngivad na\u0308a\u0308klusi ja teineteisele a\u0308rapanemisi, solvanguid ja solvumisi, pilkeid ja allaandmisi intelligentse emotsionaalsusega, ja\u0308a\u0308b dramaturgiapo\u0308o\u0308rete vahele kohati liiga va\u0308he o\u0303hku ja usaldust so\u0303natu jutustamise mo\u0303jususe osas. Seda tingib muidugi ka Vo\u0303ro\u0303pajevi paljuso\u0303naline tekst, mis spiraalitab \u2013 nagu iga tu\u0308ligi \u2013 ikka ja ja\u0308lle samade teemade u\u0308mber. Ehk jooniksid just so\u0303napausid, lihtsalt tu\u0308lis olemine (vo\u0303i kohalolu tu\u0308lis) aga veelgi jo\u0303ulisemalt alla na\u0308idendimaailma ummikseisundi, tegelaste ma\u0308a\u0308ratuse limbosse."}, {"text_idx": "#000011", "text": "Ku\u0308llap lisandub etendustega ka seda tu\u0308lis olemist, sest Harriet Toompere ja Nikolai Bentsleri duett on to\u0303epoolest nauditav oma sooja partneritunnetuse ja ootamatute so\u0308o\u0308studega. Bentsleri kehastatud tegelane on esmapilgul siiralt o\u0303nnelik elu va\u0308ikeste vo\u0303itude u\u0308le (nagu kodulaenu tagasimaksmine) ja samavo\u0303rd ha\u0308mmingus, kui kaasa, keda ta ometi tundma peaks, tahab mitte ainult midagi enamat, vaid lausa midagi muud. Tu\u0308li kulgedes ja viha kogunedes avaneb aga mehe va\u0308givaldsem pool \u2013 seda ku\u0308ll justkui paisu tagant valla pa\u0308a\u0308sedes ja hoiatusma\u0308rkideta, mida tahtnuks ju ma\u0308rgata. Harriet Toompere maalib oma tegelase aga u\u0308ksjagu kassilikuks, hiilides u\u0308mber abikaasa valukohtade aina kitsamaid ringe tehes, et siis \u2013 nagu ma\u0308nguhoos, aga pa\u0308riselt haavates \u2013 so\u0308o\u0308sta ja\u0308rjekordse vahepunkti ja\u0308rele. Tu\u0308liskoor ja\u0308a\u0308b aga alati viiki, nagu on ka kell neil hetkil alati viis hommikul."}, {"text_idx": "#000012", "text": "\"Pa\u0308ikesetriibu\" tugevuseks on heade na\u0308itlejato\u0308o\u0308de ko\u0303rval otsus kasutada nii eesti kui ka vene keelt, nagu see nii mo\u0303neski kakskeelses peres igapa\u0308evane on. Ei meenugi teist lavastust, kus keelevahetus on niivo\u0303rd loomulik, mitte paksutoonilise kujundi, vaid argiharjumusena. Vene keelele la\u0308hevad aeg-ajalt u\u0308le mo\u0303lemad tegelased, mis vaid ro\u0303hutab selle olukorra kodusust \u2013 ka tu\u0308lis. Seejuures on isegi hea, et u\u0308leminekud vene keelele ei ja\u0308rgi u\u0308htset dramaturgilist loogikat (ootuspa\u0308raselt juhtub see suurema to\u0303ena\u0308osusega siis, kui mees on enesevalitsust kaotamas vo\u0303i naine to\u0303eliselt teravalt torgata tahab). Otse vastupidi: peaaegu ja\u0308a\u0308b mulje, et na\u0308itlejad vahetavad keelt mitte kokkulepitud hetkedel, vaid to\u0303esti siis, kui konkreetse etenduse kulg seda po\u0303hjendab. Isegi kui see nii pole (ilmselt ei olegi), on tulemus mo\u0303jus."}, {"text_idx": "#000013", "text": "Eks vene keele kasutamine aita trupil u\u0308le saada ka u\u0308hest praktilisest takistusest, nimelt vo\u0303imaldab enamjaolt ropendada na\u0308idendi originaalkeeles. Pole midagi teha, to\u0303lkeroppused kostuvad laval u\u0308ldjuhul kunstlikuna, sest need ongi heal juhul asendatavad, aga mitte kunagi lo\u0303puni to\u0303lgitavad. Neil, kes vene keelt ei mo\u0303ista, ja\u0308a\u0308b ku\u0308ll seeto\u0303ttu u\u0308ks Vo\u0303ro\u0303pajevi na\u0308idendi poeetikakiht ma\u0308rkamata, aga see pole va\u0308ga suur kadu: nagu eespool to\u0303detud sai, ei ole autori kavatsus roppuste osas eriti ilmne. Pealegi valdab Bentsler va\u0308ga ha\u0308sti so\u0303nast so\u0303ltumatut, intonatsiooni ja keha\u00adkeelega va\u0308ljendatud ropendamise kunsti. Vo\u0303i on siis selle ropendamise eesma\u0308rk just nimelt liigagi selge \u2013 peegeldada tu\u0308li olemuslikku ra\u0308igust keelelise va\u0308givallaga ... Kuigi roppuste hulk, mis pole pa\u0308ris sideso\u0303naline, ku\u0308ll aga pidevalt esil, pu\u0308sib esimesest stseenist muutumatuna, on ehk just see va\u0308givalla ettekuulutaja, mida polegi vaja na\u0308itlejama\u0308nguga toestada."}, {"text_idx": "#000015", "text": "Hendrik Toompere jr soovitab lavastust \"Pa\u0308ikesetriip\" ko\u0303igile, kes on olnud suhtes"}, {"text_idx": "#000016", "text": "\"Plekktrummi\" ku\u0308mnes hooaeg avab ETV2 kultuurisaadete su\u0308gise"}, {"text_idx": "#000018", "text": "Triin Ruumet: olen proovinud po\u0303geneda filmindusest mo\u0303nda teise valdkonda, aga pole suutnud"}, {"text_idx": "#000020", "text": "\"Plekktrummi\" ku\u0308laline on tuleval na\u0308dalal Holger Marjamaa"}, {"text_idx": "#000022", "text": "\"Kultuuristuudio. Arutelu\" avasaade heidab pilgu kultuurkapitali kaukasse"}, {"text_idx": "#000024", "text": "Lennusadamas on Eesti viljakaima kaptenipiltide maalija to\u0308o\u0308de na\u0308itus"}, {"text_idx": "#000031", "text": "Joonas Hellerma: kogemus aitab, aga teisalt ka ohustab sind"}, {"text_idx": "#000038", "text": "Vernissage galerii toetab na\u0308itusmu\u0308u\u0308giga Okase muuseumi renoveerimist"}, {"text_idx": "#000039", "text": "Haapsalu kultuurikeskuses avati na\u0308itus aulidest"}, {"text_idx": "#000040", "text": "Loodusmuuseumi seenena\u0308itus tegi taasiseseisvunud Eesti ku\u0308lastajarekordi"}, {"text_idx": "#000041", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000042", "text": "Rannarootsi muuseumi na\u0308itusel saab na\u0308ha nii Eesti kui ka va\u0308lismaa ka\u0308bisid"}, {"text_idx": "#000043", "text": "Galerii: loodusmuuseumi na\u0308itusel saab enne metsa minemist endale seened selgeks teha"}, {"text_idx": "#000051", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]